Ved ti tiden torsdag formiddag blev den 40-årige far, som mistede sine to døtre på henholdsvis ni og ti år i en bilbrand, opereret. Han fik en hudtransplantation på sine arme og hænder, hvor hud fra andre steder på kroppen blev flyttet til de brændte områder. Ifølge pressetalskvinde Angela Kijewski, ved Unfallkrankenhaus Berlin, så gik operationen godt, og patienten var ved at vågne op her kort efter middag. - Vi forventer, at han skal være hos os de næste fem dage. Mandens ansigt er også forbrændt, men her er vurderingen, at han ikke behøver en hudtransplation, siger Angela Kijewski til TV2/Nord. Tysk politi arbejder stadig på at finde årsagen til bilbranden i fredags.

Referat:
Her til formiddag gennemgik faderen til de to omkomne piger i Tyskland en succesfuld hudtransplantation.